आर्य समाज चौक प्रयाग के तत्वावधान में चल रहे नौ दिवसीय यजुर्वेद परायण यज्ञ तथा वेद प्रचार का समापन यज्ञ की पूर्णाहुति के साथ सम्पन्न हुआ. इस अवसर पर गुरूकुल महाविद्यालय के आचार्य पं. अशर्फीलाल आर्य मौजूद रहे. आर्य समाज चौक सभागार में कृष्ण जन्मोत्सव आयोजित किया गया. आर्य समाज कटरा प्रयाग की ओर से श्रीकृष्ण जनमोत्सव पर स्थानीय विद्वानो के प्रवचन करवाए गए. पुलिस लाइन्स में हुए सांस्कृतिक कार्यक्रमों की कड़ी में गुरूकुल मांटेसरी स्कूल के बच्चों ने प्रस्तुतियां दी. यहां बृज की होली, ढेढि़या नृत्य, राधा कृष्ण नृत्य आदि आयोजन हुए. वहीं महाकालेश्वर तांडव, महाकाली नृत्य, सीताराम दर्शन, महिषासुर वध भी दिखाए गए.